**Тұтынушылар және өзге де мүдделі тұлғалар алдында 2017 жылға**

**реттеліп көрсетілетін жылу энергиясын беру және тарату қызметтерін**

**ұсыну бойынша** «Астана - Теплотранзит» АҚ қызметі туралы

жыл сайынғы есеп

Қазіргі уақытта «Астана-Теплотранзит» АҚ (бұдан әрі – Қоғам) құрамында 10 сорғы станциясы бар, оның ішінде үшеуі кезекшілік персоналынсыз автоматтық режимде жұмыс істейтін дамыған шаруашылығымен үлгілі базасы бар ірі, заманауи жылу беруші кәсіпорын болып табылады.

2018 жылғы 1 қаңтарға қызмет көрсетілетін жылу желілерінің жалпы ұзындығы 760 км трассаны құрады. 2017 жылға ұзындықтың артуы мүлікті коммуналдық меншіктен және Астана қаласының сол жағалау бөлігіне жылу магистралі объектілерін пайдалануға енгізуге тапсырумен байланысты 63 км немесе 9% құрады, оның құрылысы «Нұрлы жол» инфрақұрылымды дамытудың мемлекеттік бағдарламасын іске асыру шеңберінде жүзеге асырылады.

Кәсіпорында ірі өлшемді бекітуші арматураларды жөндеу, қалыпты бұйымдарды әзірлеу және оқшаулау жұмыстарын орындау бойынша заманауи жабдықтармен жабдықталған өндірістік цехтар бар.

**Инвестициялық бағдарлама**

Қазақстан Республикасы Ұлттық экономика министрлігі Табиғи монополияларды реттеу, бәсекелестікті және тұтынушылардың құқықтарынқорғау комитетінің Астана қаласы бойынша департаментінің бұйрығымен «Астана-Теплотранзит» АҚ инвестициялық бағдарламасы 2017 жылға 1 228 268 мың теңге мөлшерінде бекітілді.

мың теңге

|  |  |  |  |  |
| --- | --- | --- | --- | --- |
| **№** | **Инвестицияның жіберілуі** | **Жоспар** | **Факт** | **Ауытқу** |
| 1-бөлім | Жылу желілерін қайта жаңару және жаңғырту | 1 130 536 | 1 123 757 | -6 779 |
| (құбырдың  6 095 қ.м.) | (құбырдың  6 095 қ.м.) |  |
| 2-бөлім | Ескірген жабдықтыауыстыру және жаңасын  сатып алу | 33 650 | 33 650 | 0 |
| 3-бөлім | Лицензиялық бағдарламаларды сатып алу | 6 965 | 6 965 | 0 |
| 4-бөлім | Құралдар мен жүйелерді сатып алу | 7 987 | 7 987 | 0 |
| 5-бөлім | Көлік және арнайы арнайы механизмдерді сатып алу | 55 909 | 55 909 | 0 |
|  | **Барлығы** | **1 235 047** | **1 228 268** | **- 6 779** |

Орындалуы 99,5% құрады. 6 790 мың теңге мөлшеріндегі үнем басқа негізгі құралдарды: атқару техникасын, электрондық кезек жүйесін, электр станциясын, система электронной очереди, электростанция, дірілді жол тегістеуші машинаны сатып алуға жіберілді.

Қоғам инвестициялық бағдарламасының, күрделі жөндеу бағдарламасының орындалған іс-шаралар нәтижелері бойынша мыналарға қол жеткізілді:

* + - жылу ысыраптарының 6,6 мың Гкал азаюы жылына 11 млн. теңгеге үнемдеуге мүмкіндік берді *(нормативтік-техникалық ысыраптардың бекітілген пайызы 13,76% болған кезде, ысыраптың нақты пайызы – 13,0%).*
    - материалдарға пайдаланушы шығыстардың жылына 2 000 мың. теңгеге азаюы;
    - арнайы техниканы жалға алу шығыстары 4 000 мың. теңгеге қысқаруы;
    - табиғи тозудың 0,8 пайызға төмендеуі (57,9 бастап 57,1% дейін);
    - технологиялық бұзушылықтардың болмауы (апаттар, I, II дәрежедегі бас тартулар);
    - жылумен жабдықтау сапасына шағымдардың болмауы.

Бүгінгі күні Қоғам 2015-2019 жылдарға «Нұрлы жол» инфрақұрылымды дамытудың мемлекеттік бағдарламасын іске асыруда. Бұл бағдарлама 4, 5-кірмелердің жылумен жабдықтау объектілерінің құрылысын қарастырады.

2017 жылы бағдарламаны іске асыруға 7 553 284 мың теңге жіберілді. Құбырдың 9 814 қ.м. салынды, № 13,14 сорғы станциялары көтерілді.

**Қызметтің негізгі қаржы-экономикалық көрсеткіштері**

«Астана-Теплотранзит» АҚ 2016-2020 жылдардағы ұзақ мерзімді кезеңге тарифтердің бекітілген шекті деңгейі бойынша жұмыс істейді.

2017 жылғы есепті жылы жылу энергиясын беру және бөлу тарифі мынаны құрады:

- 2017 жылғы 1 қаңтардан бастап 30 шілдеге дейін 1 Гкал үшін ҚҚС-сыз 1070 теңге.

- 2017 жылғы 1 шілдеден бастап 31 желтоқсанға дейін 1 Гкал үшін ҚҚС-сыз 1 131,39 теңге.

тыс. тенге

|  |  |  |  |  |
| --- | --- | --- | --- | --- |
| **р/с№** | **Атауы** | **Жоспар** | **Факт** | **Ауытқу, %** |
| **1** | **Табыс, барлығы о.і.:** | **6 406 436** | **6 619 876** | **3,3** |
| - | основная деятельность | 5 872 850 | 5 998 180 | 2,1 |
| - | неосновная деятельность | 533 586 | 621 697 | 16,5 |
| **2** | **Расходы, всего в т.ч.:** | **6 100 103** | **6 193 667** | **1,5** |
| - | негізгі қызмет | 5 848 249 | 5 891 704 | 0,7 |
| - | негізгі емес қызмет | 251 854 | 301 962 | 19,9 |
| **3** | **Салық салынғанға дейін**  **пайда (шығын)** | **306 333** | **426 210** | **39,1** |
| - | негізгі қызмет | 24 601 | 106 475 | 332,8 |
| - | негізгі емес қызмет | 281 732 | 319 735 | 13,5 |
| **4** | **Қорытынды пайда пайда (шығын)** | **306 333** | **426 210** | **39,1** |

2017 жылғы негізгі қызмет бойынша табыс 5 998 000 мың теңгені құрады.

2017 жылға Қоғамның шығысы 5 891 704 мың теңгені құрады, оның ішінде:

- еңбекке ақы төлеу – 1 536 682 мың теңге;

- нормативтік ысыраптар – 1 279 432 мың теңге;

- амортизация – 1 270 440 мың теңге;

- салық төлемдері – 701 207 мың теңге;

- жылу, электр энергиясы – 420 913 мың теңге;

- материалдар, ЖЖМ – 312 872 мың теңге;

- күрделі жөндеу – 196 999 мың теңге;

- басқа шығыстар (объектілерді күзету, арнайы киім, арнайы тағам, міндетті сақтандыру, кеңсе заттары және басқа шығындар) – 170 582 мың теңге;

- қарыз қаражаттары бойынша сыйақы төлеу шығыстары - 2 577 мың теңге.

Негізгі қызметтерден алынған пайда 106 475 мың теңгені құрады,

Негізгі емес қызметтерден алынған пайда - 621 697 мың теңгені, шығыстар – 12 392 54 мың теңгені, залал – 11 770 357 мың теңгені құрады.

Басқа қызметтің шығындар бөлігіне активтердің шығуы бойынша 12 090 092 мың теңге мөлшерінде шығыстар жатқызылды, ол Астана қаласының коммунальдық меншігіне «Нұрлы жол» бағдарламасы бойынша 2015-2016 жылдарда салынған жылумен жабдықтау құрылысы объектілерін тапсырумен байланысты.

Кәсіпорынның қорытынды қаржылық нәтижесі – салық салынғаннан кейінгі залал 11 801 662 мың теңге.

**Жылу энергиясын беру және тарату қызметтерінің көлемі**

2017 жылғы қорытынды бойынша көрсетілген қызметтер көлемі бекітілген тарифтік сметада 5 223 мың Гкалболған кезде 5 468 мың Гкал құрады. Өсім жылыту маусымыныңбұрын басталу *(жоспарда 2017 жылғы 15 қазаннан бастап болған кезде 27 қыркүйекте басталды)*, жаңа объектілерді қосу есебінен 4,7 % құрады.

2016 жылғы көрсеткіштерге қатысты 2017 жылы жылу энергиясын тасымалдаудың артуы 337 мың Гкал немесе 6,6% құрады, ол жаңа тұтынушыларға жылу энергиясын пайдалы жіберудің артуымен және «Нұрлы жол» бағдарламасы бойынша жаңа жылу желілерін пайдалануға енгізумен негізделген.

**Күрделі жұмыс**

Қоғам 2017 жылы күрделі жұмысты орындауға 196 999 мың теңге жіберді.

Күрделі жөндеу шеңберінде келесі іс-шаралар жүргізілді:

* құбырлардың 1356 қ.м. ұзындықтағы магистральдық желілерін130 008 мың теңге сомаға күрделі жөндеу;
* құбырлардың 1 203 қ.м. ұзындықтағы таратушы желілерін 36 600 мың теңге сомаға күрделі жөндеу;
* 3 856 м2 алаңымен құбырлардың жылумен оқшаулауын 23 млн. 187 мың теңгесомағақалпына келтіру;
* 1 100 м2 алаңымен жылу желілерінің күрделі жұмысынан кейін 7 203 мың теңге сомаға асфальтты қалпына келтіру.

**Тарифтік сметаны орындау**

2017 жылғы тарифтік сметаны орындау нәтижелері бойынша нақты шығындардың бекітілген шығындардан артуы шығындардың келесі баптары бойынша болды:

* **«амортизация» –** жоспарда 1 211 983 мың теңге болған кезде, іс жүзінде 1248363 мың теңгені құрады. 36 380 мың теңгеге немесе 3% артуы объектілерді Астана қаласының коммуналдық меншігінен Қоғамның балансына қабылдауымен байланысты.
* **«шикі заттар мен материалдар»** жоспарда 240 876 мың теңге болған кезде, іс жүзінде 245 093 мың теңгені құрады. 4 217 мың теңгеге артуы таратушы желілердің объектілерінде гидравликалық сынау кезіндегі жарылыстарға байланысты;
* **«сумен жабдықтау мен кәріздер қызметтері»** – жоспарда 24 548 мың теңге болған кезде, іс жүзінде 24 702 мың теңгені құрады. 154 мың тенгеге немесе 0,6% артуы № 5 СС су беруші құбырлардың сорғыларын салқындатуына жұмсалған суық судың қосымша шығысымен байланысты.
* **«негізгі құралдарға қызмет көрсету, жөндеу»** – жоспарда 5 101 мың теңге болған кезде, іс жүзінде 6 706 мың теңгені құрады. 1 605 мың теңгеге немесе 31,5% артты. Артық жұмсау техникалық тексеруді жүргізумен және кіру топтарының негізгі құрылыс құрылымының техникалық жағдайын бағалаумен байланысты.

Үнем келесі баптар бойынша болды:

* **«еңбекке ақы төлеу шығыстары»** – жоспарда 1 406 333 мың теңге болған кезде, іс жүзінде 1 376 393 мың теңге. Кадрлардың жиынтықталмауына байланысты 29 940 мың теңге мөлшерінде немесе 2,1 % үнем.
* **«нормативтік техникалық ысыраптар»** - жоспарда 1 305 057 мың теңге болған кезде, іс жүзінде 1 279 432 мың теңге. 5-кірме құбырлары жоспарланған мерзімде пайдалануға енгізілмеуіне байланысты 25 625 мың теңге мөлшерінде үнем болды.
* **«энергия» –** жоспарда 422 843 мың теңге болған кезде, іс жүзінде 418 456 мың теңге.Сыртқы ауа температурасының жоғарлауына байланысты *(жоспарда -4,2°С іс жүзінде-0,8°С)* 2017 жылғы қарашада электр энергиясын тұтыну көлемдерінің 1 282 мың кВтч *(жоспарда 6 062 мың кВтч, іс жүзінде 4 780 мың кВтч)* төмендеу себебі бойынша 4 388 мың теңгеге немесе 1 % үнем болды.
* **«ЖЖМ» –** жоспарда 64 497 мың теңге болған кезде, іс жүзінде 62 642 мың теңге. Көліктің GPS мониторингі жүйесін орнатуға байланысты 1 855 мың теңгеге немесе 2,9% үнем болды.
* **«кезең шығыстары бойынша»** – «Нұрлы жол» бағдарламасы бойынша толық көлемде салынбаған объектілерді пайдалануға енгізумен байланысты салық төлемдері мен жинақтары бойыншашығыстарды төмендету есебінен 28 948 мың теңгеге үнемді құрады.

**Тұтынушылармен жұмыс, ұсынылатын қызметтер сапасы**

«Астана-Теплотранзит» АҚ жаңа технологияларды, үрдістердің автоматтандырылуынқолданып, ұсынылатын қызметтер сапасына басты назар аударады.

2017 жылы «Астана-Теплотранзит» АҚ Астана қаласының тұтынушыларына ұсынылатын қызметтердің сапасын жоғарлату мақсатында техникалық кеңседе жөндеу жүргізді, құжаттарды қабылдау және өңдеу, күту секторларына үй-жайды шартты бөлудің өзгертілуі жүргізілді, қызмет көрсетудің «кедергісіз» қағидаты қарастырылған, күту үшін қосымша орындар жасалған, «электрондық кезек» терминалы орнатылды, қолжетімді жерлерде қызметтерді алу тәртібі туралы көрнекті ақпараттық стендтер орналастырылды. Мүмкіндіктері шектеулі тұлғалар үшін пандус орнатылды.

Есепті жылда технологиялық бұзушылықтар (апаттар, І, ІІ дәрежедегі бас тартулар) тіркелмеген. Ұсынылатынқызметтің сапасына шағым келіп түскен жоқ.

Қоғамның интернет-ресурсында тұтынушылар үшін барлық қажетті ақпарат орналастырылған: бекітілген тарифтік смета, инвестициялық бағдарлама, оларды орындау туралы есептер, жылдық қаржылық есептілік, жылу энергиясын беру және тарату бойынша кәсіпорынның қызметі туралы жылдық есеп, қаланың жылу желілерінің сызбанұсқа-картасы, жылу трассасының ұзындығы, бос және қолжетімді қуаттылықтың болуы туралы мәлімет, техникалық шарттарды және дайындық паспортын алу үшін құжаттар тізбесі, жылу желілерін сынау, істен ажырату жәнесығымдау жүргізу бойынша хабарландыру, жылыту маусымына дайындық бойынша ақпарат, жылыту маусымының басталуы және аяқталуы туралы бұйрықтар және басқа.

Қоғам басшылығының тұтынушылармен кездесу үшін есігі ашық және барлық қызықтыратын сұрақтарға жауап беруге дайын.

**2018 жылға кәсіпорынның перспективалары**

Қазақстан Республикасы Ұлттық экономика министрлігі Табиғи монополияларды реттеу, бәсекелестікті және тұтынушылардың құқықтарын қорғау комитетінің Астана қаласы бойынша департаментінің 2017 жылғы 6 желтоқсандағы №05-13/4316/3757 хатымен 2018 жылғы 1 қаңтардан бастап 2018 жылғы 30 маусымға дейін алты ай мерзімге жылу энергиясын беру және таратуға тарифті 1 204,49 теңге/Гкал-дан 1 131,39 теңге/Гкал-ға төмендету келісілді.

Қазақстан Республикасы Ұлттық экономика министрлігі Табиғи монополияларды реттеу, бәсекелестікті және тұтынушылардың құқықтарын қорғау комитетінің Астана қаласы бойынша департаментінің 2017 жылғы 29 қарашадағы №161-НҚ бұйрығына сәйкес жылу энергиясын беру және таратуға тарифі 2018 жылғы 1 шілдеден бастап 1 204,49 теңге/Гкал құрайды.

2018 жылы кәсіпорын 1 322 953 мың теңге сомада инвестициялық бағдарламаны игеруді жоспарлап отыр. Инвестицялық бағдарламаны іске асыру шеңберінде құбырлардың ППУ-оқшаулаудағы жүйелерін қолданып, жылу желілерін қайта жаңарту, жаңғырту, сондай-ақ қаланыжылумен жабдықтау объектілерін жөндемді жағдайда күтіп ұстау үшін қажетті жабдықтарды, арнайы механизмдерді сатып алу бойынша іс-шаралар көзделген.

«Нұрлы жол» инфрақұрылымды дамытудың мемлекеттік бағдарламасы бойынша 2018 жылға арналған инвестициялар сомасы 2 928 426 мың теңгені құрайды. Құбырдың 500 қ.м. салынады және №12 сорғы станциясының құрылысы басталады.

Күрделі жөндеу жүргізуге 200 млн.теңге жіберіледі.

Сондай-ақ сенімділікті қамтамасыз ету және көрсетілетін қызметтер сапасын арттыру үшін алдағы 2018-2019 жылдарға жылыту маусымына дайындық бойынша барлық қажетті іс-шаралар жүргізіледі.